  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Можгаысь Т. К. Борисов нимо педколледжын выль мастерскойёс усьтӥзы. Отын кык ӧръёсъя дышетон радъялозы: «Дошкольное воспитание» но «Преподавание в младших классах». Со сярысь Удмуртиысь тӧролэн но кивалтэтлэн пресс-службазы ивортӥз. Выль дышетскон арысен мастерскойёсын вылӥ технологиосъя тодон-валан сётонъя выль амалъёслы дышетозы. Со понна туала мультимеди тӥрлык но дышетон литература басьтэмын. Озьы ик отын ӧнер устолыкъя улосвыл конкурсъёс, тодон-валанъёсты возьматонъёс но профориентационной уж мынозы. Мастерскойёсты «Образование» йӧскалык ӵектослэн «Молодые профессионалы» федерал ӵектосэзъя усьтӥзы. « Йӧскалык ӵектосэз быдэсъян дыр ӵоже элькунын пӧртэм ӧръёсъя 37 мастерскойёс усьтэмын: лэсьтӥськон, эм но дышетон удысъёс, гурт возёс но мукет. Таяз арын милям эшшо 12 мастерскойёс усьтӥськозы, ваньмаз туала тӥрлык луоз » Елена Никитина, Удмуртиысь дышетонъя но тодосъя министерствоысь ёзэтлэн кивалтӥсез Тодэ вайытом, выль мастерскойёс Ижкарысь, Сарапулысь, Глазкарысь, Воткаысь но Можгаысь колледжъёсын но техникумъёсын кылдозы.  Тегъёс: Удмуртия Дышетон Можга шорёзоӧнердышетсконниос  